**Анкетно проучване на студенти-първокурсници в ОКС „магистър“, специалност „Фармация“**

Проучването обхваща новоприетите студенти в ОКС „магистър“. Провежда се през м. декември на 1-ви семестър от обучението им във ФХФ-СУ. Участващите в проучването респонденти са анонимни. Събраната информация се използва само за нуждите на СУ „Св. Климент Охридски“.

**Цел на проучването** е да се оценят:

1) мотивите на новоприетите студенти за избор на специалност за висше образование,

2) първоначално мнение относно дейността на кариерните центрове и ефективността на стажантските програми,

3) трудностите, които се срещат при преминаване от училищното към университетското образование.

**Съдържание на анкетата**

Поставени са 15 въпроса, които са разделени в следните групи:

*I. Висше образование*

I.1. Как взехте решение за продължаване на образованието си след училище?

I.2. Как избрахте Вашата специалност?

I.3-5. Смятате ли, че със завършването на избраната от Вас специалност, бихте имали възможност за професионална реализация и къде?

*II. Кариерен център*

II.6. Към какво смятате, че предимно трябва да бъде насочена дейността на кариерните центрове в университетите?

II.7-8. Смятате ли, че участието в стажантски програми по време на обучението, би спомогнало за една по-лесна професионална реализация и кога смятате, че е най-подходящо включването на студенти в тях?

*III. Предизвикателства пред новоприетите студенти*

III.9. В какви други области, смятате, че трябва да се подпомагат студентите, за придобиване на знания?

III.10. С какви трудности се сблъскахте като студент?

*IV. Други*

IV.11. През свободното си време предпочитам да: ……………..

IV.12. В случай, че Ви се наложи да работите, по време на академичната си подготовка, каква работа бихте избрали?

IV.13. Участвате ли в младежко сдружение или организация? …………….

IV.14-15. От кое населено място сте? Пол.

**Оценка на анкетата**

Всеки въпрос съдържа набор от зададени отговори („затворен тип“), от които анкетираните могат да избират един или повече от тях. Изключение са IV.11, IV.13, IV.14, които изискват личен отговор. Резултатите се представят като процент от общия брой анкетирани.